
                     Министерство на околната среда и водите				
         Регионална инспекция по околната среда и водите - Пловдив   


УТВЪРЖДАВАМ:




ДОКЛАД 
за извършена комплексна проверка 

На основание План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед №286/13.08.2026 г. на Директора на РИОСВ-Пловдив, на 01.09.2026 г. е извършена комплексна проверка в обект: „Фабрика за обработка на ориенталски тютюн“ на „Сокотаб“ ЕООД, с. Радиново, общ. Марица

I. Цел на проверката:
Проверката се извършва във връзка с текущ контрол по спазване изискванията на екологичното законодателство съгласно Закона за опазване на околната среда, Закона за водите, Закона за чистотата на атмосферния въздух и Закон за защита от вредното въздействие на химичните вещества и смеси, съгласно Заповед № РД-821/30.12.2012г. и Заповед № РД-922/19.12.2025г. на Министъра на околната среда и водите, в изпълнение на Годишния план за контролната дейност на РИОСВ-Пловдив за 2026 г. и съгласно Заповед №РД-286/13.08.2026 г. на Директора на РИОСВ-Пловдив.

II. Проверени инсталации:
Проверката се извършва във връзка с текущ контрол по спазване изискванията на екологичното законодателство съгласно Закона за опазване на околната среда, Закона за водите, Закона за чистотата на атмосферния въздух и Закон за защита от вредното въздействие на химичните вещества и смеси, съгласно Заповед № РД-821/30.12.2012г. и Заповед № РД-922/19.12.2025г. на Министъра на околната среда и водите, в изпълнение на Годишния план за контролната дейност на РИОСВ-Пловдив за 2026 г. и съгласно Заповед №РД-286/13.08.2026 г. на Директора на РИОСВ-Пловдив.
„Сокотаб“ ЕООД е предприятие с основна дейност – изкупуване и преработка на ориенталски тютюни. На производствената площадка в с. Радиново се извършва приемане, преработка и експедиция на тютюни. На територията на обекта са  проверени:
· Парова централа;
· ПСОВ;
· Складове за съхранение на необработен и преработен тютюн;
· Производствени  цехове;
· Склад „охлаждане“;
· Климатично оборудване;
· Средно температурна камера;
         
III. Констатации от проверката по компоненти и фактори: 

на обекта са  проверени:
· Парова централа;
· ПСОВ;
· Складове за съхранение на необработен и преработен тютюн;
· Производствени  цехове;
· Склад „охлаждане“;
· Климатично оборудване;
· Средно температурна камера;

По компонент „Води“ /отпадъчни/ -
	Проверката на обект: „Фабрика за обработка на ориенталски тютюн“ на „Сокотаб“ ЕООД е на основание чл. 151, ал. 4 от Закона за водите, утвърден план за Контролна дейност на РИОСВ-Пловдив за 2026г. и на основание Заповед № РД-286/13.08.2026г. на Директора на РИОСВ-Пловдив за извършване на комплексна проверка на обекта.
Основните дейности на дружеството, извършвани на територията на площадката са: -закупуване и съхранение на непреработен ориенталски тютюн; Преработка, извършване на физически и химически контрол на качеството; Съхранение и продажба на преработен ориенталски тютюн.
Дружеството „Сокотаб“ ЕООД е титуляр на резрешително за заустване с № 33740053/23.11.2009г., последно продължено и изменено с Решение № РР-4171/01.03.2021г., издадено от БД-ИБР Пловдив, за ползване на повърхностен воден обект – Отводнителен канал, представляващ ПИ с идентификатор 03839.36.293. Срокът на действие на разрешителното за заустване е 28.12.2025г. Дружеството е подало в БДИБР-Пловдив заявление за продължаване срока му на действие с № 108/11.12.2025г.
На обекта се формират: битово фекални отпадъчни води от персонала  и производствени отпадъчни води от хигиенизиране на площадката които се пречистват през ЛПСОВ – Заустване №1; Смесен поток температурно замърсени (от продувка на парен котел след утаителна шахта и от охлаждане на машини)  и дъждовни отпадъчни води след КМУ - Заустване №2; Заустване №3 и Заустване №4 – дъждовни отпадъчни води от откритите площи на обекта с осигурено пречистване през КМУ.
Дружеството изпълнява заложените условия в РЗ – провежда собствен мониторинг на заустваните отпадъчни води, представя в срок резултатите от проведения мониторинг, във връзка с чл. 174 от Закона за водите. В представените анализни протоколи не са установени отклонения от индивидуалните емисионни ограничения. Пунктовете за собствен мониторинг са трайно сигнализирани и достъпни. 
Осигурено е измерване на количества заустени отпадъчни води на изход ПСОВ (ПМ1) и на изход ПМ 2 . На другите пунктове за мониторинг няма монтирани измервателни устройства. 
Заведен е Дневник за технологична експлоатация, в който ежемесечно се вписват отчети за заустени отпадъчни водни количества. Не се предвижда повторно използване на пречистени отпадъчни води.
Представен е доклад по чл. 48, ал.1, т. 12 от Закона за водите за 2025г. в законоустановения срок. Не се допуска включване на отпадъчни води с друг характер в канализационната мрежа на дъждовните води.
Осигурено е пробовземане и изследване на отпадъчните води от акредитирана лаборатория, съгласно плана за собствен мониторинг и разрешителното за ползване. Резултатите от провеждания собствения мониторинг се представят в РИОСВ-Пловдив във връзка с изискванията на чл. 174 от Закона за водите.
В момента на проверката са взети проби за анализ от пункт за мониторинг №2. Пробите са взети от експерт РЛ-Пловдив в присъствие на представител на дружеството. В другите пунктове няма изтичане.

По фактор на въздействие  „Химични вещества и смеси и управление на риска “
        За извършване на основна си дейност – изкупуване и преработване на тютюни, дружеството използва химични вещества и смеси, включително опасни, за които е представен инвентаризационен списък, от който е видно, че същите са в малки количества, основно за почистване и дезинфекция и лабораторни цели. За технологични цели – производство и използване на пара, дружеството експлоатира парокотелна централа, в която са инсталирани 2 броя котли, работещи с природен газ. За подсигуряване на производството на обекта е наличен резервоар за дизелово гориво с вместимост 50 тона. Цистерната е надземна, с обваловка и необходимите пожарообозначения. Газоподаването в предприятието е централизарано.
        Представен е ИЛБ на дизеловото гориво, с доставчик „Лукойл България“ ЕООД, който отговаря на изискванията на чл.31 на Регламент 1907/2006 REACH, дружеството се явява, потребител надолу по веригата“ по смисъла на Регламента.
	
По компонент „Атмосферен въздух“ 
Организирани източници на емисии в атмосферния въздух от обекта са изпускащи устройства /ИУ/ №№ К1, К2, К3, К4, К5, К6, К7, К9, К11, К12 и К13 към технологични линии за сортиране, разлистване и сепариране на ориенталски тютюни, разположени в производствен цех, както и изпускащи устройства № К14 и К15 на парни котли на природен газ LOOS №2 и LOOS №3 в парокотелна централа. Парните котли се ползват за технологични нужди за вакуум камерите, парните тунели и барабани и Ридрайер машината за изсушаване и регулиране на влагата при пакетиране на готова продукция. Изпускащите устройства на технологичните и горивни източници на емисии са оборудвани с пробовземни точки за провеждане на регламентирани собствени периодични и/или контролни измервания на концентрациите на вредни вещества изпускани в атмосферния въздух. Технологичните източници на емисии са осигурени с пречиствателни съоръжения – батерии филтри и циклони. Почистването на филтрите се извършва ежеседмично от външна фирма /ХАУС КЛИЙНИНГ СЪРВИСИЗ ЕООД/, като съгласно представен протокол по време на проверката последно такова е извършено на 29.08.2026 г.  Смяна на филтрите се извършва на 10 000 часа.
Дружеството провежда собствени периодични измервания /СПИ/ по реда на Глава пета от Наредба №6/1999 г. През 2026 г. са проведени СПИ на 08.07.2026 г. Резултатите от проведените СПИ са докладвани пред РИОСВ-Пловдив в изпълнение на изискванията на чл.39, ал.2 от същата Наредба №6/1999 г. и показват спазване на нормите на допустими емисии, определени за измерваните показатели. 
 	„СОКОТАБ“ ЕООД е оператор на оборудване работещо с ФПГ със заряд над 5 тона въглероден диоксид еквивалент: 10 бр. стационарно климатично оборудване, включващо 2 броя водоохлаждащи системи за административните помещения, работещи с фреони R- 410A и R- 407С, в количества от 2.900 кг до 34.500 кг,   1 брой среднотемпературна хладилна камера в мострена стая, работеща с фреон R- 404А - 4.000 кг и газова пожарогасителна инсталация МС-1 За климатизация, работеща с HFC-227еа – 28.000 кг. Оборудването попада в обхвата на контрол по Наредба №1/2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо ФПГ, както и за документирането и отчитането на емисиите на ФПГ (обн. ДВ, бр.20/2017 г., с посл. изм. и доп.) и Регламент (ЕС) 2024/573 на Европейския парламент и на Съвета от 7 февруари 2024 година за флуорсъдържащите парникови газове, за изменение на Директива (ЕС) 2019/1937 и за отмяна на Регламент (ЕС) №517/2014 / Регламент (ЕС) 2024/573 за ФПГ/. В хода на проверката се представиха досиета на системите, които се водят редовно с последни записи за извършени проверки за течове от 23.01.2026 г. и 15.05.2026 г. от сертифицирани от ББКМ лица /Сертификат № 006/17.07.2021 г. и № 1983р-1811/03.02.2021 г./. Не е извършвано допълване на свежи фреони в системите. В изпълнение на изискванията на чл.35, ал.1, т.1 и чл.39а от Наредба №1/2017 г., дружеството в качеството на оператор на оборудване, работещо с ФПГ със заряд над 5 тона въглероден диоксид еквивалент, подава ежегодно отчет по Приложение №9 в Информационната система за флуорсъдържащи парникови газове. Подаденият в срока до 31.03.2026 г. годишен отчет за календарната 2025 г. е със статус „Валиден“. Описаното в отчета оборудване, съответства на наличното в обекта. Същото е етикетирано съобразно действащото законодателство.
В обекта не се извършват дейности в обхвата на Приложение №1 от Наредба №7/2003 г. с употреба на продукти, съдържащи в състава си летливи органични съединения. 

IV. Предписания, срокове за изпълнение, отговорници: 
При извършената проверка не са дадени предписания.

V. Съответствие, последващ контрол: 
При извършената проверка не са установени нарушения на екологичното законодателство по проверяваните компоненти и фактори на въздействие. 

Ивайло Йотков

Директор на РИОСВ-Пловдив

